CELEX: 32009B0640
Language: sk
Date: 2009-04-23 00:00:00
Title: Rozhodnutie Európskeho parlamentu z 23. apríla 2009 o absolutóriu za plnenie všeobecného rozpočtu Európskej únie za rozpočtový rok 2007, oddiel IX - Európsky dozorný úradník pre ochranu údajov

26.9.2009   
            
            
               SK
            
            
               Úradný vestník Európskej únie
            
            
               L 255/93
            
         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie všeobecného rozpočtu Európskej únie za rozpočtový rok 2007, oddiel IX – Európsky dozorný úradník pre ochranu údajov
   (2009/640/ES)
   EURÓPSKY PARLAMENT,
   
               —
            
            
               so zreteľom na všeobecný rozpočet Európskej únie na rozpočtový rok 2007 (1),
            
         
               —
            
            
               so zreteľom na konečnú ročnú účtovnú závierku Európskych spoločenstiev za rozpočtový rok 2007 – zväzok I (C6-0424/2008) (2),
            
         
               —
            
            
               so zreteľom na výročnú správu európskeho dozorného úradníka pre ochranu údajov o vnútorných auditoch vykonaných v roku 2007 pre orgán udeľujúci absolutórium,
            
         
               —
            
            
               so zreteľom na výročnú správu Dvora audítorov o plnení rozpočtu za rozpočtový rok 2007 spolu s odpoveďami inštitúcií (3),
            
         
               —
            
            
               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré predložil Dvor audítorov v súlade s článkom 248 Zmluvy o ES (4),
            
         
               —
            
            
               so zreteľom na článok 272 ods. 10 a články 274, 275 a 276 Zmluvy o ES,
            
         
               —
            
            
               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
            
         
               —
            
            
               so zreteľom na článok 71 a prílohu V k rokovaciemu poriadku,
            
         
               —
            
            
               so zreteľom na správu Výboru pre kontrolu rozpočtu (A6-0154/2009),
            
         
               1.
            
            
               udeľuje európskemu dozornému úradníkovi pre ochranu údajov absolutórium za plnenie rozpočtu za rozpočtový rok 2007;
            
         
               2.
            
            
               uvádza svoje poznámky v priloženom uznesení;
            
         
               3.
            
            
               poveruje svojho predsedu, aby toto rozhodnutie a uznesenie, ktoré je jeho neoddeliteľnou súčasťou, postúpil Rade, Komisii, Súdnemu dvoru, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).
            
         
      
         
            Predseda
         
         Hans-Gert PÖTTERING
      
      
         
            Generálny tajomník
         
         Klaus WELLE
      
   
   
      (1)  Ú. v. EÚ L 77, 16.3.2007.
   
      (2)  Ú. v. EÚ C 287, 10.11.2008, s. 1.
   
      (3)  Ú. v. EÚ C 286, 10.11.2008, s. 1.
   
      (4)  Ú. v. EÚ C 287, 10.11.2008, s. 111.
   
      (5)  Ú. v. ES L 248, 16.9.2002, s. 1.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2007, oddiel IX – Európsky dozorný úradník pre ochranu údajov
   EURÓPSKY PARLAMENT,
   
               —
            
            
               so zreteľom na všeobecný rozpočet Európskej únie na rozpočtový rok 2007 (1),
            
         
               —
            
            
               so zreteľom na konečnú ročnú účtovnú závierku Európskych spoločenstiev za rozpočtový rok 2007 – zväzok I (C6-0424/2008) (2),
            
         
               —
            
            
               so zreteľom na výročnú správu európskeho dozorného úradníka pre ochranu údajov o vnútorných auditoch vykonaných v roku 2007 pre orgán udeľujúci absolutórium,
            
         
               —
            
            
               so zreteľom na výročnú správu Dvora audítorov o plnení rozpočtu za rozpočtový rok 2007 spolu s odpoveďami inštitúcií (3),
            
         
               —
            
            
               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré predložil Dvor audítorov v súlade s článkom 248 Zmluvy o ES (4),
            
         
               —
            
            
               so zreteľom na článok 272 ods. 10 a články 274, 275 a 276 Zmluvy o ES,
            
         
               —
            
            
               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
            
         
               —
            
            
               so zreteľom na článok 71 a prílohu V k rokovaciemu poriadku,
            
         
               —
            
            
               so zreteľom na správu Výboru pre kontrolu rozpočtu (A6-0154/2009),
            
         
               1.
            
            
               konštatuje, že v roku 2007 mal európsky dozorný úradník pre ochranu údajov k dispozícii viazané rozpočtové prostriedky v celkovej výške 5 miliónov EUR (2006: 4,1 milióna EUR (6)), čo predstavuje nárast takmer o 20 % v porovnaní s rokom 2006 a mieru využitia 86,14 %, čo je menej ako priemer ostatných inštitúcií (93,84 %);
            
         
               2.
            
            
               berie na vedomie zvýšenie počtu stálych pracovných miest pridelených európskemu dozornému úradníkovi pre ochranu údajov z 24 v roku 2006 na 29 v roku 2007 (+21 %); v tejto súvislosti víta zámer európskeho dozorného úradníka pre ochranu údajov obmedziť rozširovanie úloh, ako aj nárast počtu zamestnancov a využiť kontrolovaný nárast na zabezpečenie plného prijímania a primeranej integrácie a zaškolenia nových zamestnancov;
            
         
               3.
            
            
               poukazuje na to, že Dvor audítorov vo svojej výročnej správe uviedol, že čo sa týka európskeho dozorného úradníka pre ochranu údajov, audit nedal podnet na žiadne významné pripomienky;
            
         
               4.
            
            
               pripomína, že dohoda o administratívnej spolupráci medzi generálnymi tajomníkmi Komisie, Európskeho parlamentu a Rady, podpísaná spolu s európskym dozorným úradníkom pre ochranu údajov, bola 7. decembra 2006 predĺžená o ďalšie trojročné obdobie s účinnosťou od 16. januára 2007;
            
         
               5.
            
            
               poznamenáva, že na základe uvedenej dohody o spolupráci administratívnu správu všetkých služobných ciest európskeho dozorného úradníka pre ochranu údajov zabezpečuje Úrad Komisie pre správu a úhradu individuálnych nárokov (Paymaster’s Office) a rovnaké interné pravidlá platia pre úhradu nákladov na ubytovanie počas služobných ciest pre dve kategórie pracovníkov európskeho dozorného úradníka pre ochranu údajov, jeho dvoch členov a zamestnancov;
            
         
               6.
            
            
               pripomína, že rozhodnutím zo 7. novembra 2006 sa európsky dozorný úradník pre ochranu údajov rozhodol vytvoriť systém vnútornej kontroly zodpovedajúci jeho činnosti a požiadavkám; konštatuje, že prvé hodnotenie vykonané útvarmi európskeho dozorného úradníka pre ochranu údajov preukázalo funkčnosť a účinnosť tohto systému vnútornej kontroly;
            
         
               7.
            
            
               s uspokojením konštatuje, že prvá správa o audite vydaná oddelením vnútorného auditu (IAS) bola prijatá v septembri 2007 a že identifikovala určité otázky, ktoré si vyžadujú zlepšenie; je spokojný s tým, že vykonanie odporúčaní IAS odsúhlasených európskym dozorným úradníkom pre ochranu údajov bolo stanovené ako priorita na rok 2008 a že v dôsledku toho bol začiatkom roka 2008 vypracovaný akčný plán; nabáda európskeho dozorného úradníka pre ochranu údajov, aby plne vykonal tento akčný plán;
            
         
               8.
            
            
               víta každoročné zverejnenie vyhlásenia o finančných záujmoch európskeho dozorného úradníka pre ochranu údajov a asistenta európskeho dozorného úradníka pre ochranu údajov v podobnej forme, v akej ho každoročne predkladajú poslanci Európskeho parlamentu, ktoré obsahuje príslušné informácie o takých veciach, ako sú zdaniteľné profesionálne činnosti a odmeňované funkcie alebo činnosti;
            
         
               9.
            
            
               blahoželá európskemu dozornému úradníkovi pre ochranu údajov k jeho rozhodnutiu z 12. septembra 2007 pristúpiť k Medziinštitucionálnej dohode z 25. mája 1999 medzi Európskym parlamentom, Radou a Komisiou, ktorá sa týka vnútorných vyšetrovaní Európskym úradom pre boj proti podvodom (OLAF) (7) pri uplatňovaní systému zavedeného nariadením (ES) č. 1073/1999 (8);
            
         
               10.
            
            
               žiada, aby európsky dozorný úradník pre ochranu údajov do svojej nasledujúcej správy o činnosti (za rozpočtový rok 2008) zahrnul kapitolu, ktorá bude obsahovať podrobnosti o opatreniach nadväzujúcich na predchádzajúce rozhodnutia Európskeho parlamentu o absolutóriu, prijatých počas roka, vrátane prípadných vysvetlení, prečo odporúčania nedodržal;
            
         
               11.
            
            
               poznamenáva, že napriek zmene a doplneniu nariadenia o rozpočtových pravidlách sú jeho ustanovenia o obstarávaní pre menšie inštitúcie, napríklad európskeho dozorného úradníka pre ochranu údajov, stále veľmi ťažkopádne, najmä v súvislosti s verejnými súťažami na zákazky v relatívne malej hodnote; vyzýva Komisiu, aby pri uskutočňovaní svojej prípravnej práce pred prípravou budúcich návrhov na zmenu a doplnenie nariadenia o rozpočtových pravidlách dôsledne konzultovala s európskym dozorným úradníkom pre ochranu údajov a jeho sekretariátom s cieľom zabezpečiť, aby sa ich záujmy plne zohľadnili v konečnom návrhu.
            
         
      (1)  Ú. v. EÚ L 77, 16.3.2007.
   
      (2)  Ú. v. EÚ C 287, 10.11.2008, s. 1.
   
      (3)  Ú. v. EÚ C 286, 10.11.2008, s. 1.
   
      (4)  Ú. v. EÚ C 287, 10.11.2008, s. 111.
   
      (5)  Ú. v. ES L 248, 16.9.2002, s. 1.
   
      (6)  V roku 2005 2,8 milióna EUR.
   
      (7)  Ú. v. ES L 136, 31.5.1999, s. 15.
   
      (8)  Nariadenie Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF) (Ú. v. ES L 136, 31.5.1999, s. 1).